SOMO MOKWONGO
Wach Maber en Ang’o?
1. Wach mowuok kuom Nyasaye en mane?
Nyasaye dwaro ni ji odag gi mor e piny. Ne ochweyo pinyni kaachiel gi gik moko duto manie piny nikech ohero dhano. Machiegni, obiro kawo okang’ mondo omi ji e pinje te ngima maber. Obiro tieko gik makelo chandruok ne dhano.
Onge sirkal mosetieko chuth mahundu, tuoche,kata tho. Kata kamano, nitie wach maber. Machiegni, Nyasaye biro keto sirkal mare owuon okaw kar sirkande duto mag dhano. Jogo mabiro dak e bwo sirkandno biro yudo kuwe koda ngima maonge tuoche.
2. Ang’o momiyo dwarore ni wach maber ochop ne ji mapiyo?
Chandruok biro rumo mana ka Nyasaye otieko jomaricho e pinyni. (Zefania 2:3) Mano biro timore karang’o? Wach Nyasaye ne okoro gik ma sani timore ma keto ngima dhano kamarach. Gik maricho matimore sani nyiso ni kinde ma Nyasaye biro kawoe okang’ koro okayo machiegni.
3. Ang’o monego watim?
Onego wapuonjre e wi Nyasaye ka watiyo gi Wachne ma en Muma. Muma en kaka barua mowuok kuom wuoro ma jahera. Muma nyisowa kaka wanyalo bedo gi ngima maber gie sani kendo kaka wanyalo bedo gi ngima mochwere e pinyka kinde mabiro. En adier ni jomoko ok bi mor ni ikonyi winjo tiend Muma. Kata kamano, ngima mochwere en gima kende maok onego obayi.
Puonjri Weche Momedore
CHENRO MAR PUONJRUOK MUMA
Ang’o Momiyo Onego Ipuonjri Muma?
Muma osekonyo ji tara gi tara e yudo dwoko mag penjo ma chando pach ji e piny ngima. Be diher ni in be Muma okonyi?
luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn